hotchpotch/miracl-hf-unified huggingface dataset:
জ্যাকোবাবাদ
জ্যাকোবাবাদ (সিন্ধি and ) পাকিস্তানের সিন্ধু শহর জ্যাকোবাবাদ জেলা ও রাজ্যের রাজধানী শহর হিসাবে কাজ করে থাকে এবং জ্যাকোবাবাদের তালুকা উপজেলার প্রশাসনিক কেন্দ্রটি জেলা প্রশাসনের প্রশাসনিক উপবিভাগ হিসেবে পরিচালিত হয়। শহরটি নিজেই ৪টি ইউনিয়ন পরিষদ নিয়ে গঠিত হয়েছে। সিন্ধু ও বেলুচিস্তানের প্রাদেশিক সীমানার পার্শ্ববর্তী এলাকায় জ্যাকোবাবাদ একটি বিলুপ্ত গ্রামের (খংগড়) নিকট শহর হিসেবে গড়ে ওঠেছে এবং পাকিস্তান রেলওয়ে ও প্রদেশের অনেকগুলি প্রধান রাস্তা অতিক্রম করেছে।
জ্যাকোবাবাদের উৎপত্তি উর্দু থেকে; যেটি জ্যাকব শহর নামে পরিচিত। এই শহরের নাম ইস্ট ইন্ডিয়া কোম্পানি অফিসার এবং প্রকৌশলী জন জ্যাকবের (১৮১২-১৮৫৮) নামে নামকরণ করা হয়।
ব্রিটিশ শাসনামলের সময়ে, ব্রিটিশ রাজ্যের অংশ হিসেবে শহরটি বোম্বে প্রেসিডেন্সির উচ্চ সিন্ধুর সীমান্তবর্তী জেলা প্রশাসন ছিল; যার সাথে উত্তর-পশ্চিম রেলপথের কোয়েটা শাখার একটি স্টেশন ব্যবহৃত হত। দক্ষিণ এশিয়ায় সর্বোচ্চ তাপমাত্রা থাকার স্থান হিসেবে ক্রমাগতভাবে শহরটি সুপরিচিত হয়ে ওঠেছে। এখানকার গড় গ্রীষ্মের গড় তাপমাত্র প্রায় ৯৮ ডিগ্রি ফারেনহাইট (৩৭ ডিগ্রি সেলসিয়াস)।
জ্যাকোবাবাদের জলবায়ু মূলত গ্রীষ্মকালে গরম এবং শীতকালীন হালকা উঞ্চতা বিদ্যমান। নিম্নে বিস্তারিত তুলে ধরা হল:
১৯৫৬–৫৭ লা লিগা
১৯৫৬–৫৭ লা লিগা হচ্ছে লা লিগার ২৬তম মৌসুম, যেটি ১৯৫৬ সালের ৯ই সেপ্টেম্বর তারিখে শুরু হয় এবং ১৯৫৭ সালের ২১শে এপ্রিল তারিখে সমাপ্ত হয়। এই মৌসুমে রিয়াল মাদ্রিদ ৫ম বারের মতো লা লিগার শিরোপা জয়লাভ করে।
এই মৌসুমের জন্য, অবনমনের প্লেঅফ বাদ দেওয়া হয়েছিল এবং টেবিলের শেষ দুই দল সরাসরি সেহুন্দা দিভিসিওনে চলে যাবে।
উত্তীর্ণ হওয়ার পর, এস্পানিয়ার নাম পরিবর্তন করে কোন্দাল রাখা হয়েছিল।
১৯৯৮ আন্তর্মহাদেশীয় কাপ
১৯৯৮ আন্তর্মহাদেশীয় কাপ হচ্ছে ১৯৯৮ সালের ১লা ডিসেম্বর তারিখে আয়োজিত একটি ম্যাচ, যেখানে ১৯৯৭–৯৮ উয়েফা চ্যাম্পিয়নস লীগ বিজয়ী স্পেনীয় ক্লাব রিয়াল মাদ্রিদ এবং ১৯৯৮ কোপা লিবের্তাদোরেস বিজয়ী ব্রাজিলীয় ক্লাব ভাস্কো দা গামা মুখোমুখি হয়েছিল। এই ম্যাচটি নিরপেক্ষ স্থান, টোকিওর জাতীয় স্টেডিয়ামে ৫১,৫১৪ জন সমর্থকের সামনে আয়োজিত হয়েছিল। রিয়াল মাদ্রিদের আক্রমণভাগের খেলোয়াড় রাউল এই ম্যাচের ম্যান অব দ্য ম্যাচের পুরস্কার জয়লাভ করেন।
উত্তর-পূর্ব উন্নয়ন মন্ত্রণালয়
উত্তর-পূর্ব উন্নয়ন মন্ত্ৰণালয় ভারত সরকারেরর অন্তৰ্গত একটি মন্ত্ৰণালয়। ভারত সরকার ২০০১ সালের সেপ্টেম্বর মাসে উত্তর-পূৰ্বাঞ্চলের দ্ৰুত উন্নয়নের জন্য এই মন্ত্ৰণালয় প্ৰতিষ্ঠা করেছিলেন। উত্তর-পূৰ্বাঞ্চলের আটটি রাজ্য যথাক্ৰমে অসম, অরুণাচল প্ৰদেশ, মণিপুর, মেঘালয়, মিজোরাম, নাগাল্যান্ড, ত্ৰিপুরা ও সিক্কিমের আৰ্থসামাজিক উন্নয়নের জন্য এই মন্ত্ৰণালয় কাজ করে। এটি কেন্দ্ৰীয় সরকার ও মন্ত্ৰণালয়সমূহের সাথে উত্তর-পূর্বের রাজ্যিক সরকারের সমন্বয়ক ভূমিকা গ্ৰহণ করে। উত্তর-পূৰ্বাঞ্চলের জনজাতির উন্নয়ন, ব্যক্তিগত খণ্ডের বিনিয়োগের জন্য উপযুক্ত পরিবেশ সৃষ্টি করা এবং দীৰ্ঘস্থায়ী শান্তি ও সুরক্ষা নিশ্চিত করা এর অন্যতম উদ্দেশ্য।
বৰ্তমান উত্তর-পূর্ব উন্নয়ন মন্ত্ৰী ভারতীয় জনতা পাৰ্টির জিতেন্দ্ৰ সিং। তিনি স্বতন্ত্ৰ রাজ্যিক মন্ত্ৰী।
উত্তর-পূর্ব উন্নয়ন বিভাগ ২০০১ সালে সৃষ্টি করা হয়েছিল যদিও ২০০৪ সালে এটি পূৰ্ণপৰ্যায়ের মন্ত্ৰণালয়ের স্বীকৃতি লাভ করে। এর মুখ্য কাজ হল উত্তর পূৰ্বাঞ্চলের উন্নয়নের জন্য পরিবেশ নিৰ্মাণ করা।
উত্তর-পূর্ব উন্নয়ন মন্ত্ৰণালয়ের মুখ্য কার্যসমূহ হল,
উত্তর-পূর্ব উন্নয়ন মন্ত্ৰণালয়ের অন্তৰ্গত সংস্থাসমূহ হল,
খৈরপুর
খৈরপুর (; , khīr´pūr) পাকিস্তানের সিন্ধু প্রদেশের খৈরপুর জেলার রাজধানী এবং শহর।
১৮তম শতকে বেলুচ উপজাতির হাতে ক্ষমতা যাওয়ার আগ পর্যন্ত, এই অঞ্চলটি পানওয়ার রাজপুত্র কর্তৃক শাসিত হয়েছিল। খৈরপুরের পুরনো দুর্গের ভিতরে তামার প্লেটগুলিতে কথাগুলি লিপিবদ্ধ রয়েছে।
১৯৯৮ সালের আদমশুমারি হিসাব অনুনায়ী খৈরপুর শহরের জনসংখ্যা ছিল ১০২,১৮৮ জন এর মত, যেখানে ১৯৮১ সালের আদমশুমারি অনুযায়ী ছিল প্রায় ৬১,৪৪৭ জন। ২০০৬ সালের শহর অঞ্চলের জনসংখ্যা ছিল আনুমানিক ১২৭,৮৫৭ জন এর মত। এটি সিন্ধু প্রদেশের ১২তম বৃহত্তম শহর।
১৯০৫ কোপা দেল রে
১৯০৫ কোপা দেল রে স্পেনের ফুটবল কাপ প্রতিযোগিতা, কোপা দেল রের তৃতীয় আসর।
প্রতিযোগিতার এই আসরটি ১৯০৫ সালের ১৬ই এপ্রিল তারিখে শুরু হয় এবং ১৯০৫ সালের ২০শে এপ্রিল তারিখে সমাপ্ত হয়। এটি একটি গ্রুপভিত্তিক প্রতিযোগিতা ছিল, যেখানে গ্রুপ পর্বের ম্যাচ শেষে রিয়াল সোসিয়েদাদ এবং অ্যাথলেতিক বিলবাও-এর বিরুদ্ধে ২ জয়ের মাধ্যমে রিয়াল মাদ্রিদ প্রথমবারের মতো শিরোপা ঘরে তুলতে সক্ষম হয়। তিন দলের এই প্রতিযোগিতায় তিনটি দল একে অপরের বিরুদ্ধে মুখোমুখি হয়। কাতালান ফুটবল প্রতিযোগিতা এই আসরের পূর্বে সম্পন্ন হতে ব্যর্থ হওয়া সেখান থেকে তারা কোন প্রতিযোগী প্রেরণ করতে পারেনি।
১৯৬০ আন্তর্মহাদেশীয় কাপ
১৯৬০ আন্তর্মহাদেশীয় কাপ হচ্ছে ১৯৬০ সালের ৩রা জুলাই এবং ৪ঠা সেপ্টেম্বর তারিখে অনুষ্ঠিত আন্তর্মহাদেশীয় কাপের উদ্বোধনী আসর, যেখানে বর্তমান ইউরোপীয় ফুটবল চ্যাম্পিয়ন ক্লাব রিয়াল মাদ্রিদ এবং বর্তমান দক্ষিণ আমেরিকান ফুটবল চ্যাম্পিয়ন পেনিয়ারোল মুখোমুখি হয়েছে। কনমেবল সচিব, হোসে রামোস দে ফ্রেইতাস এবং উয়েফা সচিব পিয়েরে দেলাউনির ধারণার ভিত্তিতে এই প্রতিযোগিতার আয়োজন করা হয়।
নওয়াবশাহ
নওয়াবশাহ (সিন্ধি এবং ) পাকিস্তানের সিন্ধু প্রদেশের শহীদ বেনজিরবাদ জেলার একটি শহর। এটি শহীদ বেনজির আবাদ জেলার সদর দপ্তর এবং এখানকার জনসংখ্যা প্রায় ১,১৩৫,১৩১ জন এর মত।
নওয়াবশাহের নামটি এলাকার সৈয়দ পরিবার থেকে সৈয়দ নওয়াব শাহের কাছ থেকে পাওয়া যায়, যিনি ১৯১২ সালে ব্রিটিশ সাম্রাজ্যের রেলওয়ে স্টেশনের জন্য ২০০ একর জমি দান করেছিলেন। তার সম্মানে ব্রিটিশরা শহরটিকে নওয়াবশাহ নামে নামকরণ করেন।
সুক্কুর
শুককুর (; ) ঐতিহাসিক শহর রোহরি থেকে সরাসরি সিন্ধু নদীর পশ্চিম তীর বরাবর পাকিস্তানের সিন্ধু প্রদেশে অবস্থিত একটি শহর। সুক্কর করাচি ও হায়দ্রাবাদের পরে সিন্ধুর তৃতীয় বৃহত্তম শহর এবং পাকিস্তানের ১৪তম জনবহুল শহর। সুক্কর গ্রামের পাশপাপশি ব্রিটিশ যুগের সময়ে নতুন সুক্কর প্রতিষ্ঠিত হয়েছিল। সুক্কুরের পাহাড় বরাবর বুক্কুর দ্বীপের পাহাড়কে মাঝেমধ্যে সিন্ধু গেইট হিসাবে বিবেচিত হয়ে থাকে, এবং সীমান্ত বরাবর শহরের অবস্থানের উল্লেখ করে থাকে; যেটি ঐতিহাসিক সিন্ধি হৃদয়ভূমিকে সারিয়াকি-ভাষী অঞ্চলের উত্তরে পৃথকীকরণ করেছে।
সুক্কর নামটি আরবি শব্দ থেকে শক্কার থেকে এসেছে, যার অর্থ হচ্ছ "চিনি," ঐতিহাসিক উল্লেখ করা হয়ে থাকে যে, অঞ্চলটিতে প্রচুর পরিমাণে আখ চাষ হত এবং চিনির প্রচুর পরিমাণ উৎপাদন হত, যার ফলে সুক্কুর নামকরণ করা হয়।
হওসেম অওয়ার
হওসেম অওয়ার (জন্ম ৩০ জুন ১৯৯৮) হলেন একজন ফরাসী-আলজেরীয় ফুটবলার যিনি ফরাসী ফুটবল ক্লাব লিয়ন-এর হয়ে একজন মিডফিল্ডার হিসেবে খেলে থাকেন।
অওয়ার ২০০৬ সালে লিয়ন শহরের উত্তরপূর্বে অবস্থিত ভিলিওরব্যানে মেট্রোপলিটনের এএস টনকিন নামক ফুটবল স্কুলে প্রথম ফুটবল খেলা শুরু করেন।
তিনি ২০০৯ সালে মাত্র ১১ বছর বয়সে জনপ্রিয় ফরাসী ফুটবল ক্লাব অলিম্পিক লিওনিস রিজার্ভস এন্ড একাডেমী-এ যোগদান করেন।
২০১৬ সালের জুলাই মাসে তিনি ক্লাবটির সাথে তিন বছর মেয়াদী পেশাদারী এক চুক্তিতে আবদ্ধ হন। ২০১৭ সালের ১৬ই ফেব্রুয়ারী মাসে ইউয়েফা ইউরোপা লিগ-এর এক ম্যাচে ডাচ্ ফুটবল ক্লাব এজি আলকামার-এর বিপক্ষে ১-৪ গোল ব্যবধানে বিজয়ী হওয়া খেলাটিতে তার ক্লাবের মূল দলে অভিষিক্ত হন, খেলাটিতে তিনি তার দলের আরেক খেলোয়াড় সার্গি ডার্বার এর বদলে ম্যাচের ৮৪তম মিনিটে মাঠে নামেন। অওয়ার উক্ত খেলাটি হওয়ার এক সপ্তাহ পর উক্ত দলের সাথে ফিরতি লেগে তার ক্লাবের হোম গ্রাউন্ড পার্ক ওল স্টেডিয়ামে হওয়া ম্যাচে তার প্রথম পেশাদার গোলটি করেন, খেলাটিতে তার দল ৭-১ ব্যবধানে জয় পায়। ২০১৭ সালের ১৬ই এপ্রিল তিনি ফ্রান্সের সর্বোচ্চ পেশাদার ফুটবল লিগ লিগ ওয়ান-এ বাস্টিয়া-এর বিপক্ষে অভিষিক্ত হন, কিন্তু খেলাটি বিঘ্নিত হয় এবং তিন সপ্তাহ পরে লিয়নকে বিজয়ী ঘোষনা করা হয়। ২০১৮ সালের জুলাই মাসে তিনি গোল্ডেন বয় পুরষ্কারের জন্য মনোনীত হন।
২০১৭-১৮ সালের মৌসুম শুরুর প্রথম দিকে, যদিও মাত্র চারটি পেশাদারী ম্যাচ খেলার অভিঙ্গতা থাকা সত্বেও, অওয়ারকে তার ক্লাব জার্সি নম্বর ৮ পরিহিত জার্সি পড়ে খেলতে দেয়া হয় (যদিও পূর্বে উক্ত ক্লাব কিংবদন্তি এবং সাবেক ব্রাজিল ফুটবলার জুনিনহো-এর পরিচিত জার্সি নম্বর), যেটি বর্তমান ফরাসী খেলোয়াড় এবং তার সতীর্থ কোরেন্টিন টুলিসো-ছেড়ে দেন।
অওয়ার হলেন একজন আলজেরীয় বংশধর। তিনি ফরাসী কিংবদন্তি ফুটবলার এবং বর্তমানে কোচিং পেশায় নিয়োজিত ফুটবলার জিনেদিন জিদান এবং তার ক্লাবের ব্রাজিলীয় কিংবদন্তি জুনিনহো যারা দুজনও আলজেরীয় বংশধর, তাদেরকে রোল মডেল হিসেবে বিবেচনা করেন।ইউয়েফা চ্যাম্পিয়ন্স লিগ, ইউয়েফা ইউরোপা লিগ-এর উপস্থিতি অন্যতম।
যেগুলোর মধ্যে ট্রফি দ্যেস চ্যাম্পিয়ন্স-এর উপস্থিতি অন্যতম।
পিঙ্ক লাইন (জয়পুর মেট্রো)
জয়পুর মেট্রোর পিঙ্ক লাইন ভারতের জয়পুর শহরে দ্রুত গণপরিবহন ব্যবস্থার অংশ। এতে পশ্চিমে মানসরভর থেকে পূর্ব পর্যন্ত চাঁদপোল পর্যন্ত ৯ টি মেট্রো স্টেশন রয়েছে। ৯.৬৩ কিলোমিটার (৫.৯৮ মাইল) দৈর্ঘ্যের লাইনটির বেশিরভাগ অংশ মাটি থেকে উঁচুতে অবস্থিত এবং জয়পুরের প্রাচীনতম অংশটি সংযুক্ত করার জন্য লাইনটি স্থাপন করা হয়েছে।
এটি মেট্রো লাইনটি ৩ জুন ২০১৫ সালে খোলা হয়েছিল এবং পিঙ্ক লাইন হিসাবে নামকরণ করা হয়েছে, এটি আপনাকে "পিঙ্ক সিটি"তে নিয়ে যায়।
পিঙ্ক লাইনটিতে জয়পুর মেট্রোর ব্লু লাইনের সাথে বিনিময়ের পরিকল্পনা করা হয়েছে। এটি ভারতীয় রেলওয়ের জয়পুর জংশন এবং সিন্ধি ক্যাম্প বাস স্ট্যান্ডের সাথে এশিয়ায় সবচেয়ে বড় উপনিবেশ মানসরভরকেও সংযুক্ত করে।
নিম্নোক্ত তারিখগুলি জনসাধারণের জন্য মেট্রো লাইনের অংশ উন্মুক্ত করার তারিখ উল্লেখ করে; তারিখগুলি প্রাইভেট উদ্বোধন তারিখের প্রতিনিধিত্ব করে না।
পর্যায়-১ বি-এর অধীনে পিঙ্ক লাইনটি চাঁদপোল স্টেশন থেকে ২.৩৪৯ কিলোমিটার পর্যন্ত আরও পূর্বের প্রসারিত হওয়ার কথা রয়েছে। বড় চৌপার পর্যন্ত লাইন সম্প্রসারিত করতে দুটি অতিরিক্ত স্টেশন নির্মিত হবে। এই সম্প্রসারণে প্রত্যাশিত স্টেশন দুটি হল:
"১) ছোট চৌপার"
"২) বড় চৌপার"
একটি প্রাচীন স্টেপওয়েল আবিষ্কার নিম্নলিখিত সম্প্রসারণের নির্মাণ কাজকে বিলম্বিত করে ছিল।
ধর্মপ্রচারকেন্দ্র
একটি ধর্মপ্রচারকেন্দ্র হচ্ছে ধর্ম প্রচারণার নিমিত্তে নির্মিত ভবন বা ভবনপুঞ্জ। অবস্থান ও বসবাস করার পাশাপাশি ধর্মপ্রচারকরা তাদের ধর্মপ্রচারণামূলক কার্যাবলী সাধারণত ধর্মপ্রচারকেন্দ্র থেকে পরিচালনা করে থাকেন।
ঐতিহাসিকভাবে, স্থানীয় আদিবাসী জনগোষ্ঠীতে খ্রিস্টান ধর্মের বিশ্বাস ছড়িয়ে দেওয়ার জন্য ধর্মপ্রচারক সম্প্রদায় খ্রিস্টধর্ম প্রচার অভিযানে গমন করে থাকে। ধর্মপ্রচারণা কাজে ধর্মপ্রচারকদের যাবতীয় আবাসিক ও প্রশাসনিক সহযোগিতা করার উদ্দেশ্যে ধর্মপ্রচারকেন্দ্রগুলো নির্মিত হয়।
আমেরিকার স্প্যানিশ ঔপনিবেশিকীকরণের সময় আমেরিকায় প্রেরিত স্প্যানিশ খ্রিস্টধর্ম প্রচার অভিযানগুলো গুরুত্বপূর্ণ ভূমিকা পালন করেছিল। একটি ক্যাথলিক ধর্মপ্রচারকেন্দ্রে সাধারণত গীর্জা, বাগান, মাট, খেতখামার, আমাসন ব্যবস্থা, বিদ্যালয় ও ধর্মপ্রচারকদের কার্যালয় অন্তর্ভুক্ত থাকে। সুপেয় পানির সরবরাহ আছে সাধারণত এমন জায়গাগুলোতে ধর্মপ্রচারকেন্দ্রগুলো প্রতিষ্ঠিত হত।
ধর্মপ্রচারক
ডেভিড হলফোর্ড
ডেভিড অ্যান্থনি জেরোম হলফোর্ড (; জন্ম: ১৬ এপ্রিল, ১৯৪০) বার্বাডোসের আপার কলিমোর রকে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬৬ থেকে ১৯৭৭ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণে করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগব্রেক বোলিংয়ে দক্ষতা প্রদর্শন করেছেন ডেভিড হলফোর্ড।
বার্বাডোসের আপার কলিমোর রকে ডেভিড হলফোর্ডের জন্ম। মাঝারিসারিতে ব্যাটিংয়ে নামতেন তিনি। এছাড়াও লেগ স্পিনার হিসেবেও সুনাম ছিল তাঁর। ১৯৬০-৬১ মৌসুমে থেকে ১৯৭৮-৭৯ মৌসুমে পর্যন্ত বার্বাডোসের পক্ষে খেলেছেন। মাঝখানে ১৯৬২-৬৩ মৌসুমে ত্রিনিদাদের পক্ষে অংশ নিয়েছিলেন তিনি। ১৯৬৯-৭০ মৌসুম থেকে ১৯৭৮-৭৯ মৌসুমে পর্যন্ত অধিকাংশ খেলাতেই বার্বাডোস দলের অধিনায়কের দায়িত্বে ছিলেন। ১৯৭০-৭১ মৌসুমে বার্বাডোসের সদস্যরূপে সফররত ভারতীয় একাদশের বিপক্ষে ১১১ রানের মনোজ্ঞ ইনিংস খেলেন। এটিই তাঁর প্রথম-শ্রেণীর ক্রিকেটে সর্বোচ্চ ব্যক্তিগত সংগ্রহ ছিল। এ সময় গারফিল্ড সোবার্সের সাথে চতুর্থ উইকেটে জুটিতে ২১৩ রান তুলেছিলেন।
১৯৬৬ সালে ইংল্যান্ড গমন করেন। কেমব্রিজ বিশ্ববিদ্যালয়ের বিপক্ষে ব্যক্তিগত সেরা ৮/৫২ পান। ঐ খেলায় তিনি ১১৫ রান খরচায় ১২ উইকেট দখল করেছিলেন। এছাড়াও ১৯৬৯-৭০ মৌসুমে বার্বাডোসের সদস্যরূপে কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে ৪/৮৯ ও ৬/৬১ পেয়েছিলেন।
সমগ্র খেলোয়াড়ী জীবনে ২৪ টেস্টে অংশগ্রহণ করার সুযোগ পেয়েছিলেন তিনি। ১৯৬৬ তারিখে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে ডেভিড হলফোর্ডের।
১৯৬৬ সালে লর্ডসে নিজস্ব দ্বিতীয় টেস্টে দূর্দান্ত ক্রীড়াশৈলী প্রদর্শন করেন। দ্বিতীয় ইনিংসে ওয়েস্ট ইন্ডিজের সংগ্রহ ৯৫/৫ হলে মাত্র নয় রানে এগিয়েছিল। দলটি গভীর সঙ্কটের মুখে নিপতিত হয়। এ পর্যায়ে ৬ষ্ঠ উইকেটে জুটিতে গ্যারি সোবার্সে র সাথে নিরবিচ্ছিন্নভাবে ২৭৪ রানের অপরাজিত জুটি গড়েন। শেষ পর্যন্ত অপরাজিত ১০৫ রান করে মাঠে ছাড়েন তিনি। এটিই তাঁর টেস্ট খেলোয়াড়ী জীবনের একমাত্র শতরান প্রাপ্তির ঘটনা ছিল।
১৯৬৬-৬৭ মৌসুমে ভারত গমন করেন। স্বাগতিক ভারত দলের বিপক্ষে সিরিজের প্রথমে টেস্টে ৫ উইকেটসহ ৮০ রানে তুলেন। কিন্তু এর পরপরই রোগে আক্রান্ত হন ও দেশে ফিরে যেতে বাধ্য হন। এরপর থেকে তিনি আর নিয়মিতভাবে খেলতে পারেননি। ১৯৭৫-৭৬ মৌসুমে ভারত দল ওয়েস্ট ইন্ডিজ গমন করে। ব্রিজটাউনের কেনসিংটন ওভালে অনুষ্ঠিত সিরিজের প্রথমে টেস্টের প্রথম দিনে ৫/২৩ নিয়ে নিজস্ব সেরা বোলিং পরিসংখ্যান দাঁড় করান।
খেলোয়াড়ী জীবনের শেষদিকে কেরি প্যাকারের বিশ্ব সিরিজ ক্রিকেটে অংশগ্রহণ করেছিলেন। এরপর ওয়েস্ট ইন্ডিজের দল নির্বাচকমণ্ডলীর দায়িত্বে ছিলেন ডেভিড হলফোর্ড।
কৃষি শিক্ষায় ডিগ্রি লাভ করেন ও মৃত্তিকা বিজ্ঞানী হিসেবে কর্মরত তিনি। এছাড়াও কম্পিউটার শিক্ষায়ও ডিগ্রি রয়েছে তাঁর। বিখ্যাত ওয়েস্ট ইন্ডিয়ান ক্রিকেট তারকা গ্যারি সোবার্স সম্পর্কে তাঁর কাকাতো ভাই হন।
হিম উৎসব
হিম উৎসব হচ্ছে জাহাঙ্গীরনগর বিশ্ববিদ্যালয়ের ‘পরম্পরায় আমরা’ সংগঠন কর্তৃক আয়োজিত উৎসব। হারিয়ে যেতে বসা ঐহিত্যবাহী লোকজ সংস্কৃতিগুলোতে তুলে আনা হয় এই উৎসবে।
সময়ের সাথে সাথে হারিয়ে যাচ্ছে লোকজ সংস্কৃতি। শীতের রুক্ষতার মত অন্ধকার আমাদের লোকজ সংস্কৃতিকে গ্রাস করছে। তাই শীতকে দূরে সরিয়ে সংস্কৃতির বিকাশ, চর্চা, উপস্থাপন এবং সংরক্ষণের জন্যই এই উৎসব।বাণিজ্যকরনের হাত থেকে বাংলা সংস্কৃতিকে বাঁচাতে এবং বাংলার ঐহিত্যবাহী লোকজ সংস্কৃতির উপাদানকে তুলে আনাই এই উৎসবের মূল লক্ষ্য। বিশ্ববিদ্যালয়ের শিক্ষার্থীরা এই উৎসবের মাধ্যমে যাতে দেশীয় সংস্কৃতির সাথে পরিচিত হতে পারে তাও এই উৎসবের একটি উদ্দেশ্য। 
সাপ খেলা, লাঠি খেলা, গাজীর গান, পটের গান, পালাগানের আসর, গম্ভীরা, ঘাটুগান, পুতুলনাচ, আদিবাসী নাচ, মনিপুরী নৃত্য, সঙ, বাউল সন্ধ্যা, কাওয়ালী গান, কবিতা পাঠ, শাস্ত্রীয় সঙ্গীতের আসর, কনসার্ট, আর্ট ক্যাম্প, পেইন্টিং ও আলোকচিত্র প্রদর্শনীসহ নানা প্রকার আয়োজন থাকে হিম উৎসবে।
২০১৫ সালের ২৭ ডিসেম্বর শুরু হয় দুই দিনব্যাপী প্রথম হিম উৎসব। প্রতিপাদ্য ছিলঃ ‘হিমোচ্ছ্বাসের এই নগরে প্রাণে প্রাণ মেলাবোই’। 
২০১৬ সালের ২৭ ডিসেম্বর থেকে ২৯ ডিসেম্বর পর্যন্ত অনুষ্ঠিত হয় দ্বিতীয় হিম উৎসব। প্রতিপাদ্য ছিলঃ ‘কুয়াশার রঙ মাখি হিমদেশ উঠানে’। 
২০১৮ সালের ১৮ জানুয়ারি থেকে ২০ জানুয়ারি পর্যন্ত অনুষ্ঠিত হয় তৃতীয় হিম উৎসব। প্রতিপাদ্য ছিলঃ ‘হিম দেশে উষ্ণ হোক প্রাণ’। 
২০১৯ সালের ১৭ জানুয়ারি থেকে ১৯ জানুয়ারি পর্যন্ত অনুষ্ঠিত হয় চতুর্থ হিম উৎসব। প্রতিপাদ্য ছিলঃ ‘সুআশায় কেটে যাক কুআশার ঘোর
বেঙ্গল ভলেন্টিয়ার্স
বাংলার স্বেচ্ছাসেবক হল ভারতের ব্রিটিশ শাসনের বিরুদ্ধে গুপ্ত বিপ্লবী গোষ্ঠী। ১৯২৮ সালে ভারতীয় স্বাধীনতা থেকে শুরু করে এই গোষ্ঠীটি কার্যকরী ছিল।
ভারতীয় জাতীয় কংগ্রেসের ১৯২৮ সালের কলকাতা অধিবেশনের সময় সুভাষ চন্দ্র বসু স্বেচ্ছাসেবকদের একটি দল গঠন করেন। এই গ্রুপটি বাঙ্গালীর স্বেচ্ছাসেবকদের নামকরণ করেছিল এবং মেজর সত্য গুপ্তের নেতৃত্বে ছিল। সুভাষচন্দ্র বসু নিজে জিওসি ছিলেন। কংগ্রেসের কলকাতা অধিবেশন শেষ হওয়ার পর, বঙ্গীয় স্বেচ্ছাসেবকরা তার কার্যক্রম অব্যাহত রাখে। শীঘ্রই, এটি একটি সক্রিয় বিপ্লবী সমিতিতে পরিণত হয়।
১৯১৩ সালে প্রতিষ্ঠিত আইরিশ স্বেচ্ছাসেবকেরা আয়ারল্যান্ডের ব্রিটিশ শাসনের বিরোধিতা করার ক্ষেত্রে বিশেষভাবে জড়িত ছিল এবং এই "সাময়িকী" শব্দটির স্বতঃস্ফূর্ত রূপ অবশ্যই রাজনৈতিকভাবে জড়িত ভারতীয়দেরকে তাদের নিজ দেশে ব্রিটিশ শাসনের বিরোধিতা করে জানাতে পারে।
বাংলার স্বেচ্ছাসেবকরা ১৯৩০ এর দশকের প্রথম দিকে বাংলায় বিভিন্ন কারাগারে পুলিশের দমনের বিরুদ্ধে প্রতিবাদ করার জন্য 'অপারেশন ফ্রিডম' চালু করার সিদ্ধান্ত নিয়েছিলেন।
১৯৩০ সালের আগস্ট মাসে বিপ্লবী দলটি লোম্যানকে হত্যা করার পরিকল্পনা করেছিল, যিনি পুলিশের মহাপরিদর্শককে ঢাকা মেডিকেল কলেজ হাসপাতালে উপস্থিত ছিলেন। তিনি অসুস্থ সিনিয়র পুলিশ অফিসারকে চিকিত্সার মধ্য দিয়ে দেখতে পান। ১৯৩০ সালের ২৯ শে আগস্টে, বিনয় বসু মেডিকেল কলেজের একজন ছাত্র ছিলেন, যাকে অপ্রত্যাশিতভাবে একটি প্রথাগত বাঙালি পোষাক পরিহিত ছিল, তিনি নিরাপত্তা লঙ্ঘন করেছিলেন এবং ঘনিষ্ঠ পরিসরে বহিস্কার করেছিলেন। লোমানান মারা যান এবং পুলিশের সুপারিনটেনডেন্ট হডসন গুরুতরভাবে আহত হন। পরে বেনয় বসু ঢাকা থেকে কলকাতায় পালাতে সক্ষম হন
পরবর্তী লক্ষ্য ছিল এন এস সিম্পসন , কারাগারের ইন্সপেক্টর জেনারেল, কারাগারে বন্দিদের নিষ্ঠুর অত্যাচারের জন্য কুখ্যাত। বিপ্লবীরা কলকাতার ডালহৌসি স্কয়ারের রাইটার্স বিল্ডিংয়ে আক্রমণ শুরু করে ব্রিটিশ আধিকারিকদের সন্ত্রাসে হামলা চালানোর সিদ্ধান্ত নিল৷
১৯৩০ সালের ৮ ডিসেম্বর বিনয় বসু , দীনেশগুপ্ত ও বাদল গুপ্তের সাথে ইউরোপীয়দের পোশাক পরে রাইটারস বিল্ডিংয়ে প্রবেশ করে সিম্পসনকে গুলি করে হত্যা করে।
ব্রিটিশ পুলিশ গুলি চালানো শুরু করেন। তিন যুবক বিপ্লবীদের এবং পুলিশের মধ্যে একটি সংক্ষিপ্ত বন্দুকযুদ্ধ ঘটেছিল। টাইমেন , প্রেন্টিস, এবং নেলসন সহ কিছু অন্যান্য কর্মকর্তা শুটিংয়ের সময় আহত হন।
শীঘ্রই পুলিশ তাদের বলের দ্বারা বশীভূত করেন। যাইহোক, তিনজন গ্রেফতার হতে চাননি। তাই বাদল পটাসিয়াম সাইনাইড গ্রহণ করেন, বিনয ও দীনেশ নিজ নিজ রিভলবারের সাথে গুলি করে। ঘটনাস্থলেই নিহত হন৷ বিনযকে হাসপাতালে নিয়ে যাওয়া হয় যেখানে তিনি ১৯৩০ সালের১৩ ডিসেম্বরে মারা যান। দীনেশ বেঁচে গিয়ে ছিলেন। তিনি দোষী সাব্যস্ত হন এবং বিচারে সরকারের বিরোধী কার্যকলাপ ও হত্যার জন্য ফাঁসি দিয়ে মৃত্যুবরণ করেন৷
এ ছাড়াও, ১৯৩০-র এর দশকে ভারতের স্বাধীনতা পর্যন্ত বঙ্গীয় স্বেচ্ছাসেবকদের সদস্য সক্রিয় ছিল, ব্রিটিশ রাজ্যের শাসন থেকে ভারতকে মুক্ত করার উদ্দেশ্যে নিবেদিত ছিল।
মার্ক বোল
মার্ক বোল (; জন্ম: ২৩ জানুয়ারি ১৯৭৩) হলেন একজন মার্কিন সাংবাদিক, চিত্রনাট্যকার, ও চলচ্চিত্র প্রযোজক। চলচ্চিত্রে আগমনের পূর্বে তিনি রোলিং স্টোন, দ্য ভিলেজ ভয়েস, স্যালোন, ও প্লেবয়-এর মত প্রকাশনায় কাজ করতেন। বোল দুটি একাডেমি পুরস্কার জয়সহ চারটি মনোনয়ন, একটি বাফটা পুরস্কার জয়, দুটি রাইটার্স গিল্ড অব আমেরিকা পুরস্কার জয়, একটি প্রডিউসার্স গিল্ড অব আমেরিকা পুরস্কার জয় এবং চারটি গোল্ডেন গ্লোব পুরস্কারের মনোনয়ন লাভ করেছেন। এছাড়া তিনি কয়েকটি সমালোচক পুরস্কার অর্জন করেছেন।
বোলের ২০০৪ সালের নিবন্ধ "ডেথ অ্যান্ড ডিজঅনার" (Death and Dishonor) "ইন দ্য ভ্যালি অব এলা" চলচ্চিত্রে উপযোগকরণ করা হয়। ২০০৯ সালে তিনি "দ্য হার্ট লকার" চলচ্চিত্রের চিত্রনাট্য রচনা করেন এবং প্রযোজনা করেন। এই ছবির জন্য তিনি শ্রেষ্ঠ মৌলিক চিত্রনাট্য ও শ্রেষ্ঠ চলচ্চিত্রের জন্য একাডেমি পুরস্কার অর্জন করেন। ২০১২ সালে তিনি ওসামা বিন লাদেনের অনুসন্ধান ও হত্যা নিয়ে নির্মিত "জিরো ডার্ক থার্টি" চলচ্চিত্রের চিত্রনাট্য রচনা করেন এবং প্রযোজনা করেন। এই ছবির জন্য তিনি শ্রেষ্ঠ মৌলিক চিত্রনাট্য ও শ্রেষ্ঠ চলচ্চিত্রের জন্য একাডেমি পুরস্কার এবং শ্রেষ্ঠ মৌলিক চিত্রনাট্যের জন্য রাইটার্স গিল্ড অব আমেরিকা পুরস্কারের মনোনয়ন লাভ করেন।
তমা মির্জা
তমা মির্জা একজন বাংলাদেশী অভিনেত্রী। ২০১৫ সালে নদীজন চলচ্চিত্র অভিনয়ের মাধ্যমে শ্রেষ্ঠ পার্শ্বচরিত্রে অভিনেত্রী বিভাগে তিনি জাতীয় চলচ্চিত্র পুরস্কার লাভ করেন।
তমা মির্জার শৈশব কাটে বাগেরহাটের কচুয়ায়। সেখানে মাধ্যমিক পাশ করার পর ঢাকায় এসে সিদ্ধেশ্বরী গার্লস কলেজে ভর্তি হন ও ব্যবসায় শিক্ষা বিভাগ থেকে উচ্চমাধ্যমিক পরীক্ষায় অংশগ্রহণ করেন। উচ্চমাধ্যমিকে পাশ করার পর মানারাত ইন্টারন্যাশনাল ইউনিভার্সিটিতে আইন বিষয়ে পড়াশোনা করেন।
শাহিন সুমন পরিচালিত ‘মনে বড় কষ্ট’ চলচ্চিত্রে পার্শ্বনায়িকা হিসেবে অভিনয়ের মাধ্যমে চলচ্চিত্রে অভিষেক হয় তার। পরে বেশ কিছু চলচ্চিত্রে পার্শ্বনায়িকা হিসেবে অভিনয় করেন। অনন্ত হীরা পরিচালিত ‘ও আমার দেশের মাটি’ চলচ্চিত্রে নায়িকা হিসেবে অভিনয় করে আলোচিত হন তিনি। ২০১৫ সালে শাহনেওয়াজ কাকলী পরিচালিত ‘নদীজন’ চলচ্চিত্রে পার্শ্বচরিত্রে অভিনয় করে জাতীয় চলচ্চিত্র পুরস্কার লাভ করেন তিনি। চলচ্চিত্রে অভিনয়ের পাশাপাশি বিজ্ঞাপন ও নাটকেও অভিনয় করেন তিনি।
ৡ
ৡ (উচ্চারণ: দীর্ঘ লি) বাংলা বর্ণমালার একটি বর্ণ। এই স্বরবর্ণটি পূর্বে ব্যবহৃত হলেও বর্তমানে আর ব্যবহার করা হয় না। বর্ণটি লেখার ক্ষেত্রে ব্যবহৃত না হওয়ায় ঈশ্বরচন্দ্র বিদ্যাসাগর বাংলা বর্ণমালার তালিকা থেকে এই বর্ণটিকে বাদ দেন।
ন্যান্সি পেলোসি
ন্যান্সি প্যাট্রিসিয়া পেলোসি জন্ম মার্চ ২৬, ১৯৪০) আমেরিকান রাজনীতিবিদ যিনি ২০১৯ সাল থেকে হাউজ অভ রেপ্রেজেন্টেটিভ্‌স এর ৫২ তম স্পিকার। যুক্তরাষ্ট্রের ইতিহাসে তিনি একমাত্র মহিলা যিনি স্পিকার হিসাবে কাজ করেছেন।
পোলসি বাল্টিমোর এ জন্মগ্রহণ করেন একটি ইটালিয়ান-আমেরিকান পরিবারে। তিনি ছিলেন আনুনসিয়াটা ন্যান্সি আলেসান্দ্রো ও থমাস আলেসান্দ্রো জুনিয়র। তার পিতামাতা দুজনেই ছিল ইটালিয়ান বংশোদ্ভূত।
কোহাত
কোহাত (, ), পাকিস্তানের খাইবার পাখতুনখোয়া প্রদেশের একটি শহর যা কোহাত জেলার রাজধানী হিসাবে কাজ করে। শহরটি পশতুন সম্প্রদায়ের বঙ্গশ উপজাতির প্রাণকেন্দ্র হিসাবে বিবেচিত, যারা ১৩ তম শতকের শেষভাগ থেকে এই অঞ্চলে বসবাস করে আসছে। কোহাতের বসবাসের পরিবেশ অত্যান্ত নাজুক প্রকৃতির ছিলি, যেখানে ১৩ শতকের শেষের দিকে ঔপনিবেশিক বাহিনী ও স্থানীয় উপজাতিদের মধ্যে ঘন ঘন সশস্ত্র সংঘর্ষের অন্যতম স্থান বলে পরিচিত ছিল। বর্তমানে আধুনিক কোহাত বলতে মধ্যম আকারের শহরকে বোঝান হয়েছে; যেখানে প্রায় ২৭০,০০ জন এর মত জনসংখ্যা রয়েছে এবং এখানে একটি ব্রিটিশ স্বর্ণযুগের দুর্গ, বিভিন্ন প্রকার বাজার এবং একটি সামরিক সেনানিবাস কেন্দ্র রয়েছে।
কোহাত মূলত নাতিশীতোঞ্চমূলক আবহাওয়া বিরাজমান। নিম্নে বিস্তারিত দেখান হলো:
শহীদ ওহাবপুর ইউনিয়ন
শহীদ ওহাবপুর বাংলাদেশের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন।
আয়তন: ৪৫৪৩ একর (১৮.৪বর্গ কিলোমিটার)। ইউনিয়নে ২৩৬৯টি বাড়ি রয়েছে।
১৯৯১ আদমশুমারির (লোক গননা) অনুযায়ী শহীদ ওহাবপুর ইউনিয়নর জনসংখ্যা ছিল ১২,৯২১ জন। বর্তমানে শহীদ ওহাবপুর ইউনিয়নের জনসংখ্যা ১৪,৭৮৯ জন (পুরুষ ৭৭৮৭ জন ও নারী ৭০০২ জন)।
শহীদ ওহাবপুর ইউনিয়ন রাজবাড়ী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার রাজবাড়ী সদর থানার আওতাধীন। এটি ১০টি মৌজায় বিভক্ত।
ব্রিটিশ শাসনামলের আনুমানিক ১৯৪৩ সালে প্রথম গোয়ালন্দ মহকুমার অধীনে বর্তমান বসন্তুপুর ও শহীদ ওহাবপুর এই ২টি ইউনিয়ন নিয়ে মামুনপুর ইউনিয়ন গঠিত হয়েছিল।
ঔ সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হতো।
১৯৫০ সালে পাকিস্থান শাসন আমলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষনা করা হয়।
১৯৭২ এ মামুনপুর ভাগ হয়ে বসন্তুপুর ও শহীদ ওহাবপুর ইউনিয়ন গঠিত হয়। শহীদ ওহাবপুর ইউনিয়ন পরিষদ চেয়ারম্যান এর দ্বায়ীত্ব পালন করেন, জনাব, বীর মুক্তিযোদ্ধা আব্দুস সাত্তার খান।
বর্তমানে ১৪টি ছোট/বড় গ্রাম নিয়ে ৭নং শহীদ ওহাবপুর ইউনিয়ন পরিষদ।
৭নং শহীদ ওহাবপুর ইউনিয়ন পরিষদ নাম বীর মুক্তিযোদ্ধা শহীদ ওহাব খাঁন এর নাম অনুসারে নাম করণ করা হয়েছে। তিনি ছিলেন আব্দুর রহমানের ছোট ছেলে।
১৯৭১ সালে ৯ই ডিসেম্বর ফরিদপুর জেলার অন্তগত কানাইপুর, করিমপুর ব্রীজের পাশে পাক-বাহিনীর সম্মুখ যুদ্ধে তিনি শহীদ হন। এই বীর মুক্তি যোদ্ধার নামেই ৭ নং শহীদ ওহাবপুর ইউনিয়ন পরিষদ গঠিত হয়।
শহীদ ওহাবপুর ইউনিয়নের স্বাক্ষরতার হার ৩৪.৮৯৯%।
শহীদ ইউনিয়নে যোগাযোগের প্রধান সড়ক ঢাকা-খুলনা মহাসড়ক। সব ধরণের যানবাহনে যোগাযোগ করা যায়।
ইউনিয়নের প্রধান ২টি হাট/বাজার হল :
১।কুটির হাট
২।গোয়ালন্দ মোড়
এই সকল হাট বাজারে বিভিন্ন  প্রকার পন্য সামগ্রী ক্রয় ও বিক্রয় করা হয় । তাছাড়া এই কুটির হাটে সপ্তাহে দুটি হাট বসে শনিবার ও বুধবার । এবং ঐ হাটে সকাল ও বিকাল বিভিন্ন মাছ বিক্রয় করা হয় ।
মনসেহরা
মনসেহরা (গজরি/হিন্দকো/উর্দু/পশতু: ) (উচ্চতা: ) পাকিস্তানের খাইবার পাখতুনখোয়া প্রদেশের পূর্ব অঞ্চলে অবস্থিত মনসেহরা জেলার একটি শহর। মনসেহরা খাইবার পাখতুনখোয়া প্রদেশের বৃহত্তম শহরগুলির মধ্যে অন্যতম একটি জাকমকপূর্ন শহর। ভৌগলিক অবস্থান অনুযায়ী শহরটির পূর্ব দিকে কাশ্মীর অবস্থিত।
মহারাজা রঞ্জিত সিংয়ের খলসা সাম্রাজ্যের শাসনামলকালীন সময়ে শহরটির নামকরণ করেন প্রতিষ্ঠাতা সরদার মহা সিং মিরপুরির বলে জানা যায়, যিনি শিখ খলসা সেনাবাহিনীর একজন শিখ প্রশাসক এবং জেনারেল ছিলেন।
শাহ নুরুল কবির শাহীন
শাহ নুরুল কবির শাহীন হলেন বাংলাদেশের ময়মনসিংহ জেলায় জন্মগ্রহণকারী একজন বাংলাদেশী রাজনীতিবিদ ও সংসদ সদস্য। তিনি ১৫৩,ময়মনসিংহ-৮ (ঈশ্বরগঞ্জ উপজেলা) থেকে ৯ম জাতীয় সংসদের নির্বাচিত সংসদ সদস্য।
মর্দান
মর্দান (পশতু, ; উর্দু ; পশতু: ) পাকিস্তানের খাইবার পাখতুনখোয়া প্রদেশের মর্দান জেলার একটি শহর।পেশোয়ার উপত্যকায় অবস্থিত মর্দানের নিকটতম পেশোয়ারের শহরের পরে খাইবার পাখতুনখোয়া প্রদেশের দ্বিতীয় বৃহত্তম শহর এটি।
মর্দান প্রত্নতাত্ত্বিক নিদর্শণ সমৃদ্ধ একটি অঞ্চলে অবস্থিত।
নওশেরা
নওশেরা ( ; , "pr." "Nowkhār" ) পাকিস্তানের খাইবার পাখতুনখোয়া প্রদেশের নওশেরা জেলার প্রধান শহর এবং প্রদেশটির বৃহত্তম শহরগুলির মধ্যে অন্যতম একটি।
পেশোয়ার উপত্যকায় অবস্থিত নওশেরা কাবুল নদীর তীরে অবস্থিত এবং প্রাদেশিক রাজধানী পেশোয়ারের পূর্ব দিকে ঐতিহাসিক গ্র্যান্ড ট্রাঙ্ক রোডকে সাথে নিয়ে প্রায় গঠিত হয়েছে।
সিপিইসি প্রকল্পের প্রবর্তনের পরে, নওশারের রাশাকাই গ্রাম এখন কেপিকের একটি অর্থনৈতিক অঞ্চল হিসেবে গড়ে উঠেছে।
১৯০৬ কোপা দেল রে
১৯০৬ কোপা দেল রে স্পেনের ফুটবল কাপ প্রতিযোগিতা, কোপা দেল রের চতুর্থ আসর।
প্রতিযোগিতার এই আসরটি ১৯০৬ সালের ৯ই এপ্রিল তারিখে শুরু হয় এবং ১৯০৬ সালের ১১ই এপ্রিল তারিখে সমাপ্ত হয়। এটি একটি গ্রুপভিত্তিক প্রতিযোগিতা ছিল, যেখানে গ্রুপ পর্বের ম্যাচ শেষে রেক্রেতিভো দে উয়েলভা এবং আরসিডি এস্পানিওল-এর বিরুদ্ধে ২ জয়ের মাধ্যমে রিয়াল মাদ্রিদ টানা দ্বিতীয়বারের মতো শিরোপা ঘরে তুলতে সক্ষম হয়। এই প্রতিযোগিতায় তিন দলের এই প্রতিযোগিতায় তিনটি দল একে অপরের বিরুদ্ধে মুখোমুখি হয়। মাদ্রিদের সাথে অর্থনৈতিক এবং অভ্যন্তরীণ কারণে কাতালান ফুটবল প্রতিযোগিতা এই আসরে অংশগ্রহণ করেনি।
এই আসরে অংশগ্রহণকারী ক্লাব, রেক্রেতিভো দে উয়েলভার প্রায় সকল খেলোয়াড় ইংরেজ ছিল।
মিলিটারি কলেজিয়েট স্কুল খুলনা
মিলিটারি কলেজিয়েট স্কুল খুলনা (এমসিএসকে) একটি সম্পূর্ণরূপে আবাসিক শিক্ষা প্রতিষ্ঠান। এটি ফুলতলা উপজেলায় অবস্থিত, যা সরাসরি যশোর আঞ্চলিক কমান্ডারের তত্ত্বাবধানে রয়েছে। এই প্রতিষ্ঠান যশোরের মাধ্যমিক ও উচ্চ মাধ্যমিক শিক্ষা বোর্ডের পাঠক্রম অনুসরণ করে। এটি একটি ইংরেজি মাধম্যের প্রতিষ্ঠান। প্রতিটি ক্যাডেটকে শিক্ষা ও খেলাধুলায় নেতৃত্বের ও দক্ষতার সাথে গড়ে তোলার এটি কাজ করে। প্রতিষ্ঠানটি সারা দেশ থেকে ক্যাডেটদের গ্রহণ করে।
এমসিএসকে জাহানাবাদ সেনানিবাসথেকে প্রায় উত্তর পশ্চিমে, ও ফুলতাল থেকে দক্ষিণ পশ্চিম অবস্থিত। এটি একটি ইংরেজি মাধম্যের বিদ্যালয় এবং এই বিদ্যালয় উভয় ছেলে এবং মেয়ে পড়াশুনা করে।
এমসিএসকে ৫ জানুয়ারী ২০০২ খ্রিস্টাব্দে ৮ম শ্রেণীর ৫০ জন শিক্ষার্থী নিয়ে কার্যক্রম শুরু করে এবং বর্তমানে ৫১৩ জন শিক্ষার্থী সপ্তম থেকে সপ্তম শ্রেণীতে পড়াশোনা করছেন।
এমসিএসকে মেয়েদের পড়াশুনা করার সুযোগ সৃষ্টি করেছে। এ লক্ষ্যে ২০১৩ সালে, এমসিএসকে সপ্তম থেকে নবম শ্রেণীর ১০৮ জন শিক্ষার্থী নিয়ে কার্যক্রম শুরু করে।
বর্তমান শিক্ষার্থীর সংখ্যা ৬৬৮।
এমসিএসকে পরিচালনা করে যশোর এলাকার জেনারেল অফিসার কমান্ডিং (জিওসি), ৫৫তম পদাতিক বিভাগ এবং আঞ্চলিক কমান্ডার। পরিচালনা সংস্থা বিস্যালয়ের প্রতিদিনের প্রশাসনের জন্য নীতিগুলি সরবরাহ করে এবং বিদ্যালয়ের কার্যক্রম সম্পাদনের জন্য প্রয়োজনীয় আর্থিক নীতিগুলি অনুমোদন করে।
একজন ভাল অলরাউন্ডার হিসেবে একজন ব্যক্তিকে গড়ে তোলার লক্ষ্যে এমসিএসকে পাঠক্রমে সহ-পাঠ্যক্রমমূলক কার্যক্রম অন্তর্ভুক্ত করা হয়েছে। এমসিএসকে-তে যেসব সহ-পাঠক্রমিক কার্যক্রম চলছে: এমসিএসকে জাতীয় সংসদীয় বিতর্ক, অ্যাস্ট্রো-অলিম্পিয়াড, গণিত-ওলিম্পিয়াড, বিজ্ঞান-অলিম্পিয়াডে অংশগ্রহণ করে। ২০০৮ সালে জাতীয় সংসদীয় বিতর্কে এটি চ্যাম্পিয়ন হয়। জাতীয় পর্যায়ে অনুষ্ঠিত অন্যান্য প্রতিযোগিতায় এটি উল্লেখযোগ্য অর্জন করে।
এটি কেবল জাতীয় স্তরের কার্যক্রমগুলিতে অংশগ্রহণ করে না, সেই সাথেআন্তর্জাতিক স্তরের প্রতিযোগিতায় অংশ নেয়। এই প্রতিষ্ঠানের শিক্ষার্থীরা আন্তর্জাতিক স্তরে তাদের চমৎকার পারফরম্যান্সের করেছে।
ওলন্দাজ বাংলা
বাংলায় ১৬১০ সাল থেকে ১৮১০ সালের মধ্যে ডাচ ইস্ট ইন্ডিয়া কোম্পানির পরিচালক ছিলেন কোম্পানির অবসান না হওয়া পর্যন্ত। এটি ১৮২৫ সাল পর্যন্ত নেদারল্যান্ডের রাজ্যের উপনিবেশে ছিল, এর পর ওলন্দাজরা এটি ১৮২৪-এর ইঙ্গ-ওলন্দাজ চুক্তি অনুযায়ী ব্রিটিশদের ছেড়ে চলে যায়। উড়িষ্যার সুবর্ণরেখা নদীর মুখে পিপিলিতে বাণিজ্য প্রতিষ্ঠার মাধ্যমে এই অঞ্চলে ওলন্দাজদের উপস্থিতি শুরু হয়। সাবেক উপনিবেশটি আজকে ওলন্দাজ ভারত নামে পরিচিত।
১৬১৫ সাল থেকে ডাচ ইস্ট ইন্ডিয়া কোম্পানি বাংলার সাথে ব্যবসা শুরু করে। ১৬২৭ সালে পিপিলে একটি বাণিজ্য কেন্দ্র প্রতিষ্ঠা করে। ১৬৩৫ সালে আফিম, লবণ, মসলিন এবং মসলার বাণিজ্য করার জন্য হুগলির পাশে চুঁচুড়ায় একটি বসতি স্থাপন করে ডাচ ইস্ট ইন্ডিয়া কোম্পানি। তারা ফোর্ট গুস্তাভাস নামে একটি দুর্গ, একটি গির্জা এবং বেশ কিছু অন্যান্য ভবন নির্মাণ করেছিল। মহারাষ্ট্রের সামরিক উপদেষ্টা হিসেবে দায়িত্ব পালনকারী একজন বিখ্যাত ফরাসি জেনারেল পেরোন, এই ডাচ উপনিবেশে বসতি স্থাপন করেছিলেন এবং এখানে একটি বড় বাড়ি নির্মাণ করেছিলেন।
অষ্টাদশ শতাব্দীর গোড়ার দিকে বাংলায় বাণিজ্যটি এতটাই বৃদ্ধি পেয়েছিল যে, ডাচ ইস্ট ইন্ডিয়া কোম্পানির প্রশাসকরা ১৭৩৪ সালে হুগলী-চুঁচুড়াকে বতভিয়াতে পণ্য সরবরাহ করার পরিবর্তে ডাচ প্রজাতন্ত্রের সাথে সরাসরি বাণিজ্য করার অনুমতি দেয়। ওলন্দাজ বাংলা ছাড়া ডাচ ইস্ট ইন্ডিয়া কোম্পানির অন্তর্গত একমাত্র ডাচ সিংহলের এই অধিকারটি ছিল।
অষ্টাদশ শতাব্দীর মাঝামাঝি সময়ে বাংলার উপর ডাচ নিয়ন্ত্রণ এংলো-ফরাসি প্রতিদ্বন্দ্বিতার মুখোমুখি হয়েছিল এবং ১৭৫৭ সালে পলাশীর যুদ্ধে ব্রিটিশদের বিজয়ের কারণে তাদের ক্ষমতা বাংলার হ্রাস পেয়েছিল।
১৭৯৫ সালে ডাচ স্ট্যাডল্ডার উইলিয়াম ভি, অরেঞ্জের প্রিন্স দ্বারা লেখা ঔপনিবেশিক চিঠিতে " ওলন্দাজ বাংলা" ব্রিটিশ বাহিনীর অধীনে নেওয়ার কথা বলা হয়, ফ্রান্সের দখলদারী উপনিবেশকে প্রতিরোধ করতে। ১৮১৪ সালের অ্যাংলো-ডাচ চুক্তিটি উপনিবেশটিকে ডাচ শাসনে পুনরুদ্ধার করেছিল, কিন্তু প্রভাব বিস্তারের জন্য উপনিবেশকে দুটি পৃথক অঞ্চলে বিভক্ত করার হয়। ১৮২৪-এর ইঙ্গ-ওলন্দাজ চুক্তির সাথে ভারতীয় উপদ্বীপে তাদের সমস্ত স্থাপনাকে ব্রিটিশদের কাছে হস্তান্তর করেছিল।
চুঁচুড়া মুখ থেকে ফোর্ট গুস্তাভাসকে উচ্ছেদ করা হয়েছে এবং সম্প্রতি গির্জা ভেঙ্গে পড়েছে, অব্যবহারের কারণে। তবে বেশিরভাগ ডাচ ঐতিহ্য এখন অবশিষ্ট রয়েছে। এর মধ্যে রয়েছে ডাচ কবরস্থান, পুরানো ব্যারাক (বর্তমানে চুঁচুড়া আদালত), গভর্নরের বাসভবন, জেনারেল পেরেনের বাড়ি, বর্তমানে চুঁচুড়া কলেজ হুগলীর মহসিন কলেজ নামে পরিচিত এবং পুরোনো কারখানা ভবন বর্তমানে বিভাগীয় কমিশনারের কার্যালয় হিসাবে ব্যবহার করা হয়। হুগলী-চুঁচুড়া বর্তমানে আধুনিক পশ্চিমবঙ্গের হুগলি জেলার জেলা শহর।
বাংলায় ডাচ বসতিগুলি:
১৯০৭ কোপা দেল রে
১৯০৭ কোপা দেল রে স্পেনের ফুটবল কাপ প্রতিযোগিতা, কোপা দেল রের পঞ্চম আসর।
কোপা দেল রের এই আসরটি ১৯০৭ সালের ২৪শে মার্চ তারিখে শুরু হয় এবং ১৯০৭ সালের ৩০শে মার্চ তারিখে সমাপ্ত হয়। এটি একটি গ্রুপভিত্তিক প্রতিযোগিতা ছিল, যেখানে গ্রুপ পর্বের ম্যাচ শেষে মাদ্রিদ এফসি এবং ক্লাব বিজকায়া দে বিলবাও ফাইনালের জন্য উত্তীর্ণ হয়। অতঃপর ফাইনাল ক্লাব বিজকায়াকে ১–০ গোলে হারিয়ে টানা তৃতীয়বারের মতো শিরোপা জয়লাভ করে মাদ্রিদ এফসি।
এই আসরে অংশগ্রহণকারী ৫টি ফল হচ্ছে:
চমন
চমন (পশতু/উর্দু: ) পাকিস্তানের বেলুচিস্তান প্রদেশের কিল্লা আব্দুল্লাহ জেলার রাজধানী শহর। শহরটি আফগানিস্তানের নিকটবর্তী কান্দাহার প্রদেশের পাশ্ববর্তী ওয়েশ-চমন সীমান্ত অতিক্রম করে দক্ষিণে অবস্থান করে গড়ে উঠেছে। রাজধানী কোয়েটায় পরে, চমন বেলুচিস্তান প্রদেশের উত্তর অঞ্চলের পশতুন সংখ্যাগরিষ্ঠ দ্বিতীয় বৃহত্তম শহর ও তহসিল।
চমনে ১৯৪০ এর দশক থেকে ফুটবল খেলার জন্য পরিচিত এবং আফগানিস্তানের এফসি চমন তাদের ঘরের মাঠে পাকিস্তান প্রিমিয়ার লিগ খেলে থাকে। নিম্নে অন্যান্য গুরুত্বপূর্ন দলের তালিকা দেওয়া হল।
বর্ধমান দক্ষিণ বিধানসভা কেন্দ্র
বর্ধমান দক্ষিণ (বিধানসভা কেন্দ্র) (পূর্বে বর্ধমান সাউথ নামে পরিচিত ছিল) ভারতীয় রাজ্য পশ্চিমবঙ্গের পূর্ব বর্ধমান জেলার একটি বিধানসভা কেন্দ্র। 
বর্ধমানে দুটি রাজ্য বিধানসভা কেন্দ্র ছিল - ১.বর্ধমান নর্থ ২.বর্ধমান সাউথ, যা পূর্বে বর্ধমান লোকসভা কেন্দ্র এর অন্তর্গত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, বর্ধমান বিধানসভা কেন্দ্রগুলির পুন:রায় নামকরণ করা হয় ১.বর্ধমান দক্ষিণ ২.বর্ধমান উত্তর। ২৬০ নং বর্ধমান দক্ষিণ বিধানসভা কেন্দ্রটি বর্ধমান পৌরসভার অন্তর্গত।
বর্ধমান দক্ষিণ বিধানসভা কেন্দ্রটি ৩৯ নং বর্ধমান-দূর্গাপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের রবিরঞ্জন চট্টোপাধ্যায় তার নিকটতম প্রতিদ্বন্দ্বী সিপিআই (এম) এর নিরূপম সেনকে পরাজিত করেন।
২০০৬ এবং ২০০১ সালের রাজ্য বিধানসভা নির্বাচনে, সিপিআই (এম) এর নিরুপম সেন বর্ধমান সাউথ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের সমীর কুমার রায় এবং পরেশ চন্দ্র সরকার উভয়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শ্যামাপ্রসাদ বোস ১৯৯৬ এবং ১৯৯১ সালে কংগ্রেসের সাধন কুমার ঘোষ এবং শ্যামদাস ব্যানার্জী উভয়কে পরাজিত করেন। ১৯৮৭ সালে সিপিআই (এম) এর নিরুপম সেন কংগ্রেসের প্রদীপ ভট্টাচার্যকে পরাজিত করেন। সিপিআই (এম) এর কৌস্তভ রায় ১৯৮২ এবং ১৯৭৭ সালে কংগ্রেসের শ্যামদাস ব্যানার্জী এবং প্রদীপ ভট্টাচার্য উভয়কে পরাজিত করেন।
কংগ্রেসের প্রদীপ ভট্টাচার্য ১৯৭২ সালে জয়ী হন। সিপিআই (এম) এর বিনয় চৌধুরী ১৯৭১ এবং ১৯৬৯ সালে জয়ী হন। কংগ্রেসের এস.বি. চৌধুরী ১৯৬৭ সালে জয়ী হন।
কংগ্রেসের রাধারানী মাহতাব ১৯৬২ সালে বর্ধমান 
কেন্দ্র থেকে জয়ী হন। সিপিআই এর বিনয় চৌধুরী ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে, জয়ী হন।
খুজদার
খুজদার (ব্রাহুই/; ) পাকিস্তানের বেলুচিস্তান প্রদেশের কেন্দ্রীয় অঞ্চলে অবস্থিত খুজদার জেলার রাজধানী শহর। ঐতিহাসিকভাবে বলা হয় যে, খুজদার কালাতের খানাতে ঝালওয়ান প্রদেশের প্রধান শহর এবং রাজধানী। ১৯৫২ সালের অক্টোবর থেকে ১৯৫৫ সাল পর্যন্ত; এটি বেলুচিস্তান যুক্তরাষ্ট্রের ইউনিয়নের অংশ ছিল। এরপর ১৯৫৫ সালে খুজদার নবনির্মিত কালাত বিভাগের রাজধানী হিসেবে গড়ে ওঠে। বর্তমানে খুজদার কোয়েটা ও তুরবাতের পরে; বেলুচিস্তান প্রদেশের তৃতীয় বৃহত্তম শহর এবং ব্রহুই-ভাষীভাষী শহরগুলির বৃহত্তম শহর হিসেবে গড়ে উঠেছে।
খুজদার বেলুচিস্তান প্রদেশের শিক্ষা কেন্দ্র হিসেবে কাজ করে থাকে। শহরটিতে বেশ কয়েকটি সরকারী ও বেসরকারি কলেজ রয়েছে, নিম্নে তুলে ধরা হলো:
জিয়ারত
জিয়ারত () পাকিস্তানের বেলুচিস্তান প্রদেশের জিয়ারত জেলার রাজধানী এবং শহর। এটি একটি অবকাশযাপন এলাকা হিসেবে পরিচিত; যেটি বেলুচিস্তান প্রদেশের কোয়েটা শহর থেকে প্রায় ১৩০ কিলোমিটার দূরত্বে অবস্থান করছে। এখানকার বিখ্যাত কায়েদ--ই-আজম বাসভবন টি উপত্যকার পাশে রয়েছে; যেখানে কায়েদের বেশিরভাগ মানুষ অবকাশ যাপন করে থাকেন। কিন্তু মজার বিষয় হচ্ছে যে বেলুচিস্তান এবং সিন্ধু প্রদেশের পর্যটকরাও কঠোর গ্রীষ্মকালেও উপত্যকাটি পরিদর্শন করে থাকেন। সামগ্রিকভাবে শহরটি ঠান্ডা আবহাওয়া, চিত্তাকর্ষক দৃশ্যাবলী, সবুজ বন এবং শক্তিশালী পাহাড় সব ধরনের পর্যটকদের মনযোগ আকর্ষণ করে থাকে।
স্টেশনটির প্রধান সড়ক জিন্নাহ সড়ক; যেটি উপত্যকার লাল অঞ্চল নামেও পরিচিত। এখানে অনেক সরকারী ও জিজ্ঞাসারি রিসর্ট এবং ভবন রয়েছে। নিম্নে উল্লেখযোগ্য কয়েকটি নাম দেওয়া হল:
শহরটির আবহাওয়ার নিম্নে তুলে ধরা হল:
আর্নেস্ট বোর্গনাইন
আর্নেস্ট বোর্গনাইন (; জন্ম: আর্মেস এফ্রন বোর্গনিনো, ২৪ জানুয়ারি ১৯১৭ - ৮ জুলাই ২০১২) ছিলেন একজন মার্কিন অভিনেতা। তিনি ছয় দশকের অধিক সময় অভিনয়ের সাথে সম্পৃক্ত ছিলেন। জনপ্রিয় এই অভিনেতা একাধিক আলাপচারিতা অনুষ্ঠানে অতিথি হিসেবে ও গেম অনুষ্ঠানের প্যানেলে ছিলেন।
বোর্গনাইনের চলচ্চিত্রে অভিষেক হয় ১৯৫১ সালে। তিনি "চায়না কোরসায়ার" (১৯৫১), "ফ্রম হিয়ার টু ইটার্নিটি" (১৯৫৩), "ভেরা ক্রুজ" (১৯৫৪), "ব্যাড ডে অ্যাট ব্ল্যাক রক" (১৯৫৫) ও "দ্য ওয়াইল্ড বাঞ্চ" (১৯৬৯)-এ পার্শ্ব চরিত্রে অভিনয় করেন। পরবর্তীকালে তিনি অসংখ্য চলচ্চিত্রে প্রধান চরিত্রে অভিনয় করেন এবং "মার্টি" (১৯৫৫) চলচ্চিত্রে মার্টি পিলেত্তি চরিত্রে অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব ও বাফটা পুরস্কার অর্জন করেন।
তিনি সিটকম "ম্যাকহেল্‌স নেভি" (১৯৬২-৬৬)-এ নাম ভূমিকায় এবং মারপিঠধর্মী ধারাবাহিক "এয়ারউল্‌ফ" (১৯৮৪-৮৬)-এ ডমিনিক স্যান্টিনি চরিত্রে অভিনয় করে সফলতা অর্জন করেন। "ম্যাকহেল্‌স নেভি" নাটকে তার কাজের জন্য তিনি ১৯৬৩ সালে তার প্রথম প্রাইমটাইম এমি পুরস্কারের মনোনয়ন লাভ করেন। "অল কোয়ায়েট অন দ্য ওয়েস্টার্ন ফ্রন্ট" মিনি ধারাবাহিকে অভিনয় করে ১৯৮০ সালে তিনি তার দ্বিতীয় প্রাইমটাইম এমি পুরস্কারের মনোনয়ন লাভ করেন। তিনি ২০০৯ সালে ৯২ বছর বয়সে "ইআর" ধারাবাহিকে অভিনয় করে তার তৃতীয় প্রাইমটাইম এমি পুরস্কারের মনোনয়ন লাভ করেন।
ভিম্বার
ভিম্বার () পাকিস্তানের ভিম্বার জেলার আজাদ কাশ্মির অঞ্চলের প্রধান শহর। ভৌগলিক অবস্থান অনুযায়ী শহরটি আজাদ কাশ্মীরের সীমান্তে অবস্থিত এবং মিরপুর থেকে প্রায় ৫০কিমি (৩১ মাইল) দুরে পাকিস্তান, গুজরাত থেকে প্রায় ৪৮ কিলোমিটার (30 মাইল), ঝিলাম থেকে প্রায় ৩৭ কিলোমিটার (২৩ মাইল), ইসলামাবাদ থেকে প্রায় ১৬৬ কিলোমিটার (১০৩ মাইল) এবং শ্রীনগর থেকে প্রায় ২৪১ কিলোমিটার (১৫০ মাইল)।
দানিয়েল ওতোই
দানিয়েল ওতোই (২৪ জানুয়ারি ১৯৫০) হলেন একজন ফরাসি অভিনেতা ও পরিচালক। তিনি নাট্যধর্মী, প্রণয়মূলক, হাস্যরসাত্মক, অপরাধমূলক, থ্রিলারসহ বিভিন্ন ধরনের চলচ্চিত্রের ধারায় কাজ করেছেন। ১৯৯৬ সালে তিনি বেলজীয় অভিনেতা পাসকাল দ্যুকেনের সাথে যৌথভাবে কান চলচ্চিত্র উৎসব থেকে শ্রেষ্ঠ অভিনেতার পুরস্কার অর্জন করেন। তিনি "জঁ দ্য ফ্লোরেত" ও "মানোঁ দে সুর্স" (১৯৮৬)-এ উগোলিন সুবিরান চরিত্রে এবং "লা ফিল স্যুর ল্য পঁ" (১৯৯৯)-এ অভিনয় করে শ্রেষ্ঠ অভিনেতা বিভাগে দুটি সেজার পুরস্কার অর্জন করেন। "জঁ দ্য ফ্লোরেত" চলচ্চিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারও অর্জন করেন। ওতোইকে ফ্রান্সের অন্যতম সম্মানিত অভিনেতা হিসেবে গণ্য করা হয়।
খুলনার শিক্ষা প্রতিষ্ঠানের তালিকা
মধ্যে বিশ্ববিদ্যালয়, কলেজ ও স্কুলের একটি তালিকা খুলনা , বাংলাদেশ : ইউসিইপির খুলনা আঞ্চলিক কার্যালয় সেখানে অবস্থিত।
ডুমুরিয়া কলেজ
ডুমুরিয়া কলেজ কলেজটি খুলনা সাতক্ষীরা মহাসড়কের দক্ষিন পার্শে ভদ্রা নদীর উত্তর পার্শে ৫.০৬ একর জমির উপর  প্রতিষ্ঠিত। পশ্চিম পার্শে উপজেলা হাসপাতাল এবং পূর্ব পার্শে ডুমুরিয়া বাজার প্রতিষ্ঠানটির পিছনে একটি পুকুর ও বাগান সহ নির্মানাধীন ছাত্রবাস এবং সম্মুখে একটি বড় পুকুর সহ খেলার মাঠ ও মসজিদ আছে।
১৭/০৯/১৯৭৩ খ্রী: তৎকালীন জেলা প্রশাসক জনাব নুরুদ্দীন আল মাসুদ ডুমুুরিয়া মহাবিদ্যালয়ের ভিত্তিপ্রস্তর স্থাপন করেণ।
প্রতিষ্ঠালগ্ন থেকে এ মহাবিদ্যালয়ে মানবিক, বানিজ্য ও বিজ্ঞান খোলা হয়। যার মধ্যে রয়েছে- ইতিহাস, অর্থনীতি, পৌরনীতি, সমাজকল্যাণ, সমাজ বিজ্ঞান, মনোবিজ্ঞান, সংস্কৃত, ভূগোল, বানিজ্য বিভাগের সকল বিষয়। 
বিজ্ঞান বিভাগের পদার্থ, রসায়ন, গণিত, জীববিদ্যা সহ অন্যান্য সকল বিষয়।  
১৯৮৬-১৯৮৭ শিক্ষাবর্ষ থেকে এ মহাবিদ্যালয়ে স্নাতক শ্রেণী খোলা হয়। স্নাতক পর্যায়ে বর্তমানে বি,এ, বি,এস,এস, বি,বি,এস ও বি,এস,সি ক্লাসের অনুমোদন রয়েছে। বর্তমান কলেজটি একটিপূর্ণাঙ্গ ডিগ্রি কলেজ।
এ ছাড়াও ১৯৯৬-১৯৮৭ শিক্ষাবর্ষ থেকে এইচ, এস, সি, (ব্যবসায় ব্যবস্থাপনা) শিক্ষাক্রমে পাঠদান চলছে।এছাড়াও এপ্রতিষ্ঠানে উন্মুক্ত বিশ্ববিদ্যালয় কর্তৃক পরিচালিত (২০০৩ খ্রি:) থেকে এইচ,এস,সি, বি.এ.এবং বি,এস,এস প্রোগ্রাম চালু আছে।
বর্তমানে মোট ৫৩ জন শিক্ষক-শিক্ষিকা কর্মরত আছেন। এর মধ্যে অধ্যক্ষ ০১ জন, উপাধ্যক্ষ ০১ জন, সহকারী অধ্যাপক ০৯ জন, প্রভাষক ৩৪ জন,শরীরচর্চা শিক্ষক ০১জন, গ্রন্থাগারিক ০১ জন, সহকারী গ্রন্থাগারিক ০১ জন, প্রদর্শক ০৪ জন, ও কম্পিউটার ডেমোনেস্ট্রের ০১জন।
এদের মিলিতাও
এদের গেব্রিয়েল মিলিতাও (জন্স ১৮ জানুয়ারী ১৯৯৮) হলেন একজন ব্রাজিলীয় পেশাদার ফুটবলার যিনি পর্তুগিজ ফুটবল ক্লাব পোর্তো-এর হয়ে খেলে থাকেন। মূলত তিনি একজন সেন্ট্রাল ডিফেন্ডার, এছাড়াও তিনি রাইট ব্যাক অথবা ডিফেনসিভ মিডফিল্ডার হিসেবেও খেলতে পারেন।
জন্ম, ব্রাজিলের সাও পাওলো রাজ্যের সের্তাওজিনহো শহরে, মিলিতাও ২০১০ সালে ব্রাজিলিও ফুটবল ক্লাব সাও পাওলো এফসি-এর কিশোর দলসমূহের হয়ে খেলা শুরু করেন। ২০১৬ সালে ব্রাজিলিও ফুটবল প্রতিযোগিতামূলক আসরের জন্য গঠিত দলে কোপা পওলিস্টা তাকে প্রথমবারের মত ক্লাবটির প্রথম সারির দলে জায়গা দেয়া হয়, ২০১৬ সালের ২'রা জুলাইয়ে তার অভিষেক হওয়া ম্যাচটিতে তার দল আইটুয়ানো-এর কাছে ২-১ গোল ব্যবধানে হেরে যায়; উক্ত ফুটবল প্রতিযোগিতাটিতে অনুর্ধ-২০ দল নিয়ে রাজ্যের রাজধানী থেকে আসা দলটি প্রথম বারের মত খেলেছিলো। তিনি ১১টা ম্যাচ খেলে দু'বার গোল করেন, ১৮ সেপ্টেম্বর ঘরের মাঠে হওয়া খেলায় সিএ জুভেন্টাস-এর বিপক্ষে হওয়া খেলাটিতে ৪-০ ব্যবধানে জিতে যায়, যেটি দলটিকে পরবর্তী পর্বে খেলার যোগ্যতা নিশ্চিত করে।
২০১৭ সালের ১৪ই মে, মিলিতাও ক্যামপিয়ানাটো ব্রাজিলিও সিরি এ-এর উদ্বোধনী ম্যাচে আরেক ক্লাব ক্রুজেইরো-এর বিপক্ষে তার প্রথম পেশাদারী ম্যাচে অভিষিক্ত হন, ঘরের মাঠের বাহিরে হওয়া ম্যাচটিতে তার দল ১-০ গোল ব্যাবধানে হেরে যায়।
২০১৮ সালের ৭ই আগষ্ট, মিলিতাও পর্তুগিজ ঘরয়া লিগের ক্লাব এবং চ্যাম্পিয়ন এফসি পোর্তো-এর সাথে পাচঁ বছর মেয়াদী একটি চুক্তিতে আবদ্ধ হন। একই বছরের ২রা সেপ্টেম্বর, তার দলের হয়ে পর্তুগালের ঘরোয়া লিগ প্রেমেরা লিগা-এ অভিষেক হয়, আরেক ক্লাব মোরিইরেন্সে-এর বিপক্ষে হওয়া ম্যাচটিতে তারা ৩-০ গোলে জয় পায় এছাড়াও তার দলের ক্যাপ্টেন হেক্টর হেরেরা ম্যাচটির প্রথম গোল করতে তিনি সাহায্য করেন।
২০১৮ সালের সেপ্টেম্বর মাসে, মার্কিন যুক্তরাষ্ট্র ফুটবল দল এবং এল সালভাডোর জাতীয় দলের সাথে বন্ধুত্বপূর্ণ ম্যাচ খেলার জন্য ডাক পাওয়া দল হতে ব্রাজিলীয় রাইটব্যাক ফাগনার কনসার্ভা লেমোস-এর ইনজুরিগত কারণে ছিটকে যাওয়ার কারণে ব্রাজিল জাতীয় ফুটবল দলের বর্তমান ম্যেনাজার তিতে-এর দ্বারা ডাক পান। একই বছরের ১১ই সেপ্টেম্বর, মার্কিন যুক্তরাষ্ট্রের ম্যারিলেন্ড-এ অবস্থিত ফেডএক্সফিল্ড স্টেডিয়ামে সালভারডোরের বিপক্ষে হওয়া ম্যাচটিতে তার অভিষেক হয়, খেলাটিতে তিনি পুরো ৯০ মিনিট মাঠে ছিলেন এবং তার দল ৫-০ গোল ব্যবধানে জয় পায়।
বরিশালে শিক্ষা প্রতিষ্ঠানের তালিকা
বাংলাদেশে বরিশালে জেলার প্রধান শিক্ষা প্রতিষ্ঠানগুলির একটি তালিকা রয়েছে।
মাথাপিছু জিডিপি অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা
এটি ভারতের রাজ্য ও কেন্দ্রশাসিত অঞ্চলসমূহের মাথাপিছু জিডিপির একটি তালিকা।
কুমিল্লার শিক্ষা প্রতিষ্ঠানের তালিকা
বাংলাদেশের কুমিল্লা শহরে বিশ্ববিদ্যালয় , কলেজ এবং বিদ্যালয়গুলির একটি তালিকা রয়েছে।
এখানে কুমিল্লা আইন কলেজ অবস্থিত। 
এখানে কুমিল্লা কলেজ অবস্থিত। 
এখানে কুমিল্লা স্কুল অবস্থিত।
কুমিল্লার বিদ্যালয়
কুমিল্লা বাংলাদেশের প্রাচীনতম শহরগুলির মধ্যে একটি। শহর তার সংস্কৃতি, শিক্ষা এবং ইতিহাস সমৃদ্ধ। অনেক প্রাচীন শিক্ষা প্রতিষ্ঠান আছে। এদের মধ্যে কুমিল্লা জিলা স্কুল এবং নবাব ফিজুনেশা গার্লস হাই স্কুল প্রায়শ বছর বয়সী এবং দেশের অন্যতম সেরা স্কুল। সেই দুটি ছাড়াও নিম্নলিখিত স্কুলগুলিও বিশিষ্ট:
কোতলি
কোতলি () পাকিস্তানের কোতলি জেলার আজাদ কাশ্মীরের প্রধান শহর। শহরটি পাকিস্তান কর্তৃক পরিচালিত একটি স্বশাসিত অঞ্চল হিসেবে পরিচিত। মতিপুরের ২টি পাকা রাস্তা দিয়ে কোতলি সংযুক্ত হয়েছে; যার একটি রাজধানী থেকে প্রায় (৯০ কিলোমিটার) দূরত্বে এবং অপরটি চারহির মধ্যে অবস্থিত। Itআজাদ কাশ্মীরের আরেকটি প্রধান শহরকে সরাসরি রাওয়ালকোটের তারার খেলের সাথে সংযুক্ত হয়েছে (৮২ কিমি) এবং এখানকার জোড়া রাস্তা দিয়ে সংযুক্ত হওয়া কোতলিকে পাকিস্তানের বাকি অংশে সেহেনসার সাথে সংযুক্ত করেছে। কোতলি থেকে ইসলামাবাদ ও রাওয়ালপিন্ডি ভ্রমনের প্রায় ৩ ঘন্টার দূরত্ব লক্ষ্য করা যায়; যেখানে প্রায় ১১৭ কিলোমিটার পথ অতিক্রম করতে হয়।
বোনারপাড়া ইউনিয়ন
গাইবান্ধা জেলার সাঘাটা উপজেলাধীন বোনারপাড়া একটি ইউনিয়ন। ইহা সাঘাটা উপজেলার ১০নং ইউনিয়ন।
কাজী আজাহার আলী সরকারি উচ্চ বিদ্যালয়
বোনারপাড়া এম.ইউ. সিনিয়র মাদরাসা
বোনারপাড়া সরকারি কলেজ
পাতলা খিচুড়ি
পাতলা খিচুড়ি (সিলেটি: ꠙꠣꠔꠟꠣ/ꠟꠦꠐꠟꠦꠐꠣ ꠇꠤꠌꠥꠠꠤ) হচ্ছে একপ্রকারের নরম খিচুড়ি যা বাংলাদেশের সিলেট অঞ্চলের একটি জনপ্রিয় খাবার। সিলেটি রন্ধনশৈলীতে এটি একটি ঐতিহ্যবাহী খাবার হিসেবে স্থান পেয়েছে। ঘরোয়া আয়োজনে "পাতলা খিচুড়ি" এবং অতিথি আপ্যায়নে আখনী পোলাও সিলেটের একটি ঐতিহ্য। 
চাল, ডাল, পেঁয়াজ, আদা, অল্প পরিমাণ তেল বা ঘি, মেথি এবং লবণ। 
রান্নার আগে চাল ও ডাল ভালভাবে ধুয়ে আধাঘণ্টা ভিজিয়ে রাখতে হয়। তারপর একটি পাত্রে পানিসহ চাল, ডাল, সামান্য পিঁয়াজকুঁচি এবং বাকি উপকরণ দিয়ে চুলায় বসাতে হয়। অতঃপর কয়েকটা তেজপাতা দিয়ে হয়। পানি ফুটতে শুরু করলে আগুনের আঁচ কমিয়ে ঢাকনা কিছুটা সরিয়ে ফাঁক করে রাখতে হয়। তারপর কিছুক্ষণ পরপর নেড়েচেড়ে আবার ঢাকনাটা ঢেকে রাখতে হয়। যত বেশি নাড়াচাড়া করা হবে, চাল ততো বেশি ভেঙে যাবে এবং খিচুড়ি আরো মাজাদার হয়ে উঠবে। শেষে অন্য একটি কড়াইয়ে তেল বা ঘি দিয়ে অবশিষ্ট পেঁয়াজ ভেজে খিচুড়ির উপর ঢেলে ভালভাবে মিশিয়ে আগুন বন্ধ করে দিতে হয়।
বীর সুরেন্দ্র সায়ি ইনস্টিটিউট অব মেডিকেল সায়েন্সেস অ্যান্ড রিসার্চ
বীর সুরেন্দ্র সায়ি ইনস্টিটিউট অব মেডিকেল সায়েন্সেস অ্যান্ড রিসার্চ ( ভিএমএসএআরআর ) ( ) পূর্বে ভিরা সুরেন্দ্র সায় মেডিকেল কলেজ এবং হাসপাতাল (ভিএসএমএমসিএইচ) নামে পরিচিত, ভারতের উড়িষ্যা রাজ্যের একটি সরকারি মেডিকেল কলেজ এবং হাসপাতাল । ১৯৫৯ সালে প্রতিষ্ঠিত, এটি স্নাতকোত্তর ও স্নাতকোত্তর উভয় পর্যায়ে উচ্চশিক্ষিত চিকিৎসা শিক্ষা প্রদানের জন্য ওড়িশার প্রাচীনতম প্রতিষ্ঠানগুলির মধ্যে একটি। ভিএসএস , এটি জনপ্রিয়ভাবে পরিচিত, ভারতের মেডিকেল কাউন্সিলের ভারপ্রাপ্ত মেডিক্যাল কাউন্সিল অফ ইন্ডিয়া (এমসিআই) দ্বারা স্বীকৃত, নিয়ন্ত্রিত এবং নজরদারি করা হয়। ২০০৯ সালে, কলেজটি তার সুবর্ণ জয়ন্তী উদযাপন করেছিল।
ভিএসএস মেডিক্যাল কলেজ পশ্চিম উড়িষ্যার সামালপুর জেলার মহাননা নদীর তীরে একটি ছোট্ট শহর বুরলা অবস্থিত।   সম্বলপুর শহর থেকে কিমি। শিক্ষা শহর হিসাবে পরিচিত, এটি সমবলপুর বিশ্ববিদ্যালয় এবং ভীর সুরেন্দ্র সায়ি ইউনিভার্সিটি অব টেকনোলজির সাইট , যা ভিএসএস মেডিকেল কলেজের পাশে এক কিলোমিটার দূরে অবস্থিত। http://www.vimsar.ac.in/location.php
কলিন গেস্ট
কলিন আর্নেস্ট জন গেস্ট (; জন্ম: ৭ অক্টোবর, ১৯৩৭ - মৃত্যু: ৭ ডিসেম্বর, ২০১৮) ভিক্টোরিয়ার মেলবোর্নে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৯৬৩ সময়কালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেছিলেন। দলে মূলতঃ ফাস্ট মিডিয়াম বোলার হিসেবে খেলতেন। এছাড়াও, বামহাতে নিচেরসারিতে কার্যকরী ব্যাটিং করতেন কলিন গেস্ট।
১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত ভিক্টোরিয়া ও ১৯৬৬-৬৭ মৌসুমে ওয়েস্টার্ন অস্ট্রেলিয়ার পক্ষে খেলেছিলেন। ১৯৬২-৬৩ মৌসুমে কলিন গেস্ট সেরা বোলিং পরিসংখ্যান দাঁড় করান। মেলবোর্নে ভিক্টোরিয়ার সদস্যরূপে ওয়েস্টার্ন অস্ট্রেলিয়ার বিপক্ষে ইনিংসে ৭/৯৫ ও খেলায় ১০/১৩৪ পান।
জাতীয় দল থেকে উপেক্ষিত হলেও আন্তঃরাজ্যীয় পর্যায়ের খেলায় চমৎকার ক্রীড়াশৈলী অব্যাহত রাখেন। ১৮.২৮ গড়ে ৩৯ উইকেট নিয়ে শেফিল্ড শিল্ডে শীর্ষস্থানে দখল করেন ও প্রতিযোগিতার শিরোপা বিজয়ে ভিক্টোরিয়াকে প্রভূতঃ সহায়তা করেন।
১৯৬২-৬৩ মৌসুমে ইংল্যান্ড দল অস্ট্রেলিয়া গমন করে। সিডনিতে অনুষ্ঠিত অ্যাশেজ সিরিজের তৃতীয় টেস্টে অংশগ্রহণ করেছিলেন তিনি। এটিই তাঁর একমাত্র টেস্টে অংশগ্রহণ ছিল।
কেন ম্যাকে’র পরিবর্তে টেস্টে দলে আনীত হন তিনি। তবে, অ্যালান ডেভিডসন ও গার্থ ম্যাকেঞ্জিকে সহায়তাকল্পে তাঁকে ব্যবহার করা হয়েছিল। অস্ট্রেলিয়া ঐ টেস্টে জয় পেয়েছিল। দশম উইকেট জুটিতে ব্যারি শেফার্ডের সাথে গুরুত্বপূর্ণ ভূমিকা পালন করেন। খেলায় কোন উইকেট লাভে করতে পারেননি তিনি ও কেন ম্যাকেকে দলে ফিরিয়ে আনার পরিপ্রেক্ষিতে দলের বাইরে অবস্থান করতে হয়।
১৯৬৩-৬৪ মৌসুমে তাঁর খেলার মান বেশ দূর্বল পর্যায়ে চলে যায়। ফলশ্রুতিতে ওয়েস্টার্ন অস্ট্রেলিয়ায় স্থানান্তরিত হন। ওয়েস্টার্ন অস্ট্রেলিয়ার পক্ষে প্রথম খেলাতেই অপরাজিত ২৬ ও ৭৪ রান তুলেন। ৭৪ রানের সংগ্রহটি প্রথম-শ্রেণীর ক্রিকেটে তাঁর ব্যক্তিগত সর্বোচ্চ ছিল। এ পর্যায়ে ব্যাট হাতে আরও কিছু মূল্যবান অবদান রাখলেও বোলিংয়ে তেমন কিছুই করতে পারেননি। গার্থ ম্যাকেঞ্জি, স্যাম গ্যানন, লরি মেইন, ইয়ান ব্রেশ ও জিম হাবলের ন্যায় প্রথিতযশা পেস বোলারদের কাছ থেকে শক্ত প্রতিদ্বন্দ্বিতার মুখোমুখি হন। ঐ মৌসুম শেষে আর কোন প্রথম-শ্রেণীর খেলায় অংশ নেননি কলিন গেস্ট।
৮ ডিসেম্বর, ২০১৮ তারিখে মেলবোর্ন হাসপাতালে ৮১ বছর বয়সে কলিন গেস্টের দেহাবসান ঘটে।
লি কা শিং মেডিসিন অনুষদ
এইচকেইউ মেডিক্যাল অনুষদ হংকংয়ের দুটি মেডিক্যাল অনুষদের পুরোনো , মেডিসিন অনুষদের অন্যতম, হংকংয়ের চীনা বিশ্ববিদ্যালয় । একত্রে তারা একমাত্র দুটি ত্রৈমাসিক প্রতিষ্ঠান যা শহরগুলিতে ঔষধ ও ফার্মেসী শিক্ষা ও গবেষণা প্রদান করে।
রায়না বিধানসভা কেন্দ্র
রায়না (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৬১ নং রায়না বিধানসভা (এসসি) কেন্দ্রটি রায়না-২ সমষ্টি উন্নয়ন ব্লক এবং হিজলনা, নাটু, পালসোনা, সেহারা, নারুগ্রাম, শ্যামসুন্দর এবং রায়না গ্রাম পঞ্চায়েত গুলি রায়না-১ সমষ্টি উন্নয়ন ব্লক গুলির অন্তর্গত।
রায়না বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি বর্ধমান লোকসভা কেন্দ্র এর অন্তর্গত।
২০০৬ সালের বিধানসভা নির্বাচনে, সিপিআই (এম) এর স্বপন সামন্ত রায়না কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের নিত্যানন্দ তাহকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শ্যামাপ্রসাদ পাল ২০০১ সালে তৃণমূল কংগ্রেসের অরূপ কুমার দাসকে এবং ১৯৯৬ সালে কংগ্রেসের অরবিন্দ ভট্টাচার্যকে পরাজিত করেন। সিপিআই (এম) এর ধীরেন্দ্রনাথ চট্টোপাধ্যায় ১৯৯১ সালে কংগ্রেসের সুনীল দাসকে, ১৯৮৭ সালে কংগ্রেসের উদয় শঙ্কর সাইনকে এবং ১৯৮২ সালে কংগ্রেসের সুকুমার চট্টোপাধ্যায়কে পরাজিত করেন। ১৯৭৭ সালে সিপিআই (এম) এর রাম নারায়ণ গোস্বামী কংগ্রেসের অজিত কৃষ্ণ ভট্টাচার্যকে পরাজিত করেন।
কংগ্রেসের সুকুমার চট্টোপাধ্যায় ১৯৭২ সালে জয়ী হন। ১৯৭১ সালে সিপিআই (এম) এর গোকুলানন্দ রায় জয়ী হন। সিপিআই (এম) এর পাঁচু গোপাল গুহ ১৯৬৯ সালে জয়ী হন। পিএসপি এর দশরথি তাহ ১৯৬৭ সালে জয়ী হন। ১৯৬২ সালে কংগ্রেসের প্রবোধ কুমার গুহ জয়ী হন। ১৯৫৭ এবং ১৯৫১ সালে যৌথ আসন ছিল। ১৯৫৭ সালে পিএসপি এর দশরথি তাহ এবং গোবর্ধন পাকরায় উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কেএমপিপি দশরথি তাহ এবং মৃত্যুঞ্জয় প্রামাণিক উভয়ই রায়না কেন্দ্র থেকে জয়ী হন।
বেইজীয় উপপাদ্য
সম্ভবনা তত্ব এবং পরিসংখ্যানবিদ্যায় () বেইজ'র উপপাদ্য (Bayes Theorem) এক বিশেষ স্থান অধিকার করে আছে। এই উপপাদ্য'টি বেইজীয় পরিসংখ্যানবিদ্যার () সূচনা বিন্দু।
ধরা যাক, formula_1হল নমুনাক্ষেত্র (Sample space) formula_2এর এক পার্টিসন (), এবং formula_3নমুনাক্ষেত্র formula_2এর যে কোন একটি উপসেট (Subset)। তাহলে, প্রত্যেক formula_5জন্য, বেইজ'র উপপাদ্যর গাণিতিক রুপ হল:
formula_6formula_7, যেখানে formula_8হল সম্ভবনা অপেক্ষক ().
আইরিশ টেস্ট ক্রিকেটারদের তালিকা
অত্র নিবন্ধটি আইরিশ টেস্ট ক্রিকেটারদের তালিকা সম্পর্কীয়। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। দীর্ঘদিন শীর্ষস্থানীয় সহযোগী সদস্য হিসেবে থাকার পর আয়ারল্যান্ডকে ২২ জুন, ২০১৭ তারিখে আন্তর্জাতিক ক্রিকেট কাউন্সিলের সভায় পূর্ণাঙ্গ সদস্যরূপে টেস্ট পরিবারভূক্ত হয়।
মে, ২০১৮ সালে ডাবলিনের মালাহাইড ক্রিকেট ক্লাব গ্রাউন্ডে সফরকারী পাকিস্তানের বিপক্ষে আয়ারল্যান্ড দল তাদের প্রথম টেস্ট খেলায় অংশ নেয়।
টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি পাঁচ দিন পর্যন্ত মাঠে গড়ায়। ২৪ জানুয়ারি, ২০১৯ তারিখ পর্যন্ত ১১জন ক্রিকেটার আয়ারল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ২৪ জানুয়ারি, ২০১৯ তারিখ অনুযায়ী সঠিক।
নচড সেসেরিয়া
নচড সেসেরিয়া অথবা (সিকিম হোয়াইট ফ্লাট)(বৈজ্ঞানিক নাম: "Seseria sambara (Moore)") হেসপারিডি (Hespaeriidae) বা স্কিপারস (Skippers) গোত্র ও পায়ারজিনি (Pyrginae) উপ-গোত্রের অন্তর্ভুক্ত প্রজাতি। এই প্রজাতি ধলভিরিংগি বা হিমালয়ান হোয়াইট ফ্লাট (Seseria dohertyi) প্রজাতির প্রায় অনুরূপ এবং পুরুষ জননেন্দ্রিয়ের দ্বারা সহজেই উভয় প্রজাতির পৃথকীকরণ সম্ভব।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : স্ত্রী- পুরুষ উভয়েরই ডানার উপরিতল খয়েরি বাদামি ও কালচে বাদামীতে মেশানো |
উভয়েরই সামনের ডানার এপিক্যাল (শীর্ষ ) অংশে নিচের দিকে পাশাপাশি অবস্থিত ৩ টি ছোট, সাদা ছোপ ও ৪ টি দন্তাকৃতি (toothed) ডিসকাল ছোপের একটি তেরছা সারি দেখা যায় | উক্ত ডিসকাল ছোপ-সারিটি সেল-প্রান্তের প্বার্শভাগ থেকে উৎপন্ন হয়ে ডরসামের উপরে ১ নং শিরা পর্যন্ত বিস্তৃত এবং নিম্নভাগের ছোপদুটি উপরিভাগের ছোপদুটির তুলনায় বড় |
পিছনের ডানা প্রায় গোলাকৃতি ও টার্মেন মধ্যভাগে ঢেউখেলানো (wavy) | ডানার গোড়ার একটু বাইরের দিকে সাব-বেসাল অংশজুড়ে কোস্টার নিচ থেকে ডরসাম অবধি বিস্তৃত তির্যক ,খুব চওড়া সাদা পটি বর্তমান | উক্ত পটির ভিতরের কিনারে ডানার একদম গোড়ায় (besal ) কয়েকটি অস্পষ্ট কালো ছোপ দেখা যায় | সাদা চওড়া পটির বহিঃপ্রান্ত জুড়ে কোস্টাল শিরার নিচ থেকে ১ নং শিরার উপর পর্যন্ত বিস্তৃত ডিসকাল ছোপের সারিটি অসংলগ্ন ও বাঁকানো (curved ) | উক্ত ডিসকাল ছোপগুলি বড় এবং সবার উপরের ছোপদুটি গোল ও বাকিগুলি লম্বাটে | টার্মিনাল (প্বার্শ-প্রান্ত ) রেখা পর্যায়ক্রমে সাদা ও কালো | ডরসামের অর্ধভাগ সাদা এবং ডরসাম ও টরনাস খয়েরি লম্বা রোঁয়ায় আচ্ছাদিত |
ডানার নিম্নতল : ডানার নিম্নতল ধূসর -বাদামি এবং উভয় ডানার দাগ-ছোপ উপরিতলেরই অনুরূপ | পিছনের ডানার সাদা পটি উপরিতল অপেক্ষা অধিক চওড়া , ছড়ানো এবং বেসাল ,ডিসকাল অংশ ও ডরসাম অবধি ফ্যাকাসেভাবে ছাওয়া | ডিসকাল ছোপসারির উপরিভাগের ছোপগুলি সাদা অংশের অন্তর্ভুক্ত ও নিম্নভাগের ছোপগুলি সাদা অংশের বাইরে অবস্থিত | ডানার গোড়ার (besal) অংশে একটি বড় ত্রিভুজাকৃতি কালো ছোপ দৃশ্যমান | ডরসাম ও টরনাস খয়েরি লম্বা রোঁয়ায় আচ্ছাদিত |
শুঙ্গ কালো | উদর উপরিতলে মধ্যভাগে সাদা | মাথা,বক্ষদেশ (thorux ) ও উদরের বাকি অংশ উপরিতলে খয়েরি বাদামি এবং নিম্নতলে সাদা | পাল্পী নিম্নভাগে সাদা |